**Is Anyone Up?** (בתרגום לעברית: **מישהו ער?**) היה אתר פורנוגרפי אמריקאי שהוקם בשנת 2010 על ידי האנטר מור שהמוטו שלו היה "רשע טהור" (pure evil). האתר היה מבוסס תוכן גולשים, והיה מאפשר למשתמשים לשלוח תמונות או וידאו בצורה אנונימית ובעילום שם, בעיקר תמונות עירום או בעלות אופי מיני בוטה. לאחר כל העלאת סרטון או תמונה אליו נשלחה למשתמש הודעת מחמאה בנוסח "תודה על היותך רשע".

האתר היה נתון למחלוקת גדולה בגלל השכיחות של פורנוגרפיית נקמה שהכיל, שרבות מהן הוגשו על ידי שותפים רומנטיים לשעבר ללא הסכמה ומתוך כוונת זדון. האתר נסגר באפריל 2012, הדומיין שלו נחסם לגישה באתר ארכיון האינטרנט ונמכר לקבוצה הפועלת נגד בריונות.

בזמן הקצר שהאתר היה קיים, אירעו מספר תקריות חריגות. להקת הרוק A Day to Remember סירבה לנגן בפסטיבל Bamboozle 2011, בידיעה שהאנטר מור נכח. הם דרשו שמארגני הפסטיבל יוציאו את האנטר מור ממנו, כיוון שהתנגדו לפרסום תמונות עירום של בסיסט הלהקה, ג'ושוע וודוורד, באתר של מור, כמה שבועות לפני כן. במקרה אחר, באוגוסט 2011, מור הותקף ונדקר בעט על ידי אישה שהופיעה באתר ללא להסכמתה. מור הצליח להימלט עם פצע בכתף שדרש ניתוח.

האתר הציג תמונות וסרטונים חושפניים של אנשים שאינם דוגמנים מקצועיים, לצד קישורים לפרופילי הרשתות החברתיות שלהם בפייסבוק או בטוויטר. רבים מהמצולמים זעמו על פרסום התמונות באתר, בטענה שהתמונות המוצגות בו נגנבו מהמחשב האישי שלהם או שותפו עם חברים או חברות לשעבר, וכי התמונות פורסמו כסוג של נקמה. בשל כך, תוכן האתר נודע בשם "פורנו נקמה". בנוסף לכך, הוצגו באתר גם תכנים שנחשדו כפורנוגרפיית ילדים ותכנים זואופילים. על פי הדיווחים, בעל האתר הגיב למכתבי הפסקה מרובים בפשטות "LOL" וטען בקביעות שהחוק מגן על פעילותו.

בינואר 2014, מור ועוזרו לכאורה, צ'ארלס אוונס, נעצרו על ידי ה-FBI והועמדו לדין בבית משפט פדרלי בקליפורניה באשמת גישה לא מורשית למחשב מוגן וגניבת זהות בנסיבות מחמירות.

בפברואר 2015 הודה מור בגניבת זהות בנסיבות מחמירות ובסיוע לגישה לא מורשית למחשב.

ב-2 ביולי 2015, צ'ארלס אוונס הודה באשמת פריצת מחשבים וגניבת זהות, והודה בגניבת מאות תמונות מחשבונות מייל של נשים ומכירתן למור. נגזר על אוונס יותר משנתיים מאסר וקנס של 2000 דולר. על מור בדצמבר נגזר שנתיים וחצי שנים בכלא פדרלי עם שלוש שנות פיקוח לאחר שחרורו. הוא גם נאלץ לעבור הערכה לבריאות הנפש ולשלם קנס של 2000 דולר.

האנטר מור טען שהאתר משך 30 מיליון צפיות בדפים מדי חודש וכן מניב הכנסות של 8,000 עד 13,000 דולר בחודש. בתגובה להתרברבות פומבית של מור על האתר, מגזין רולינג סטון כינה אותו "האיש השנוא ביותר באינטרנט".

ביולי 2022, הסדרה הדוקומנטרית 'האיש השנוא ביותר באינטרנט' העוסקת באתר האינטרנט 'מישהו ער?' ובמייסדו האנטר מור, הופצה בנטפליקס.

ראו גם
------

* GirlsDoPorn
* האנטר מור

קישורים חיצוניים
----------------

* 

* אתר האינטרנט הרשמי של Is Anyone Up? (באנגלית)
* שי רינגל, ‏האתר שמפרסם את תמונות העירום שלכם, באתר ‏מאקו‏, 30 בנובמבר 2012
* עודד ירון, שובו של האתר שחשף את תמונות העירום של גולשי פייסבוק, באתר הארץ, 28 בנובמבר 2012
* אסף לבנון‏, Is Anyone Up: האתר שחושף את האקסים במערומיהם, באתר וואלה!‏, 30 בדצמבר 2011
* סמדר שילוני, הסדרה התיעודית הזו חושפת את הצדדים המכוערים ביותר של האנושות, באתר ynet, 2 באוגוסט 2022

הערות שוליים
------------

1. ↑  Village Voice, Hunter Moore Makes a Living Screwing You, The Village Voice, ‏2012-04-04
2. ↑  Zelmer, Emily. "Naked & Famous: How A Risque New Website Pushes Boundaries And Buttons". Alternative Press. נבדק ב-18 בדצמבר 2011. `{{cite web}}`:  (עזרה)
3. ↑  Robyn Morris, Where is Hunter Moore now? The revenge porn criminal from Netflix’s The Most Hated Man on the Internet, GoodTo, ‏3 ביוני 2022
4. ↑  Dana Liebelson, FBI arrests revenge-porn king Hunter Moore, "the most hated man on the internet." Indictment here:, Mother Jones (באנגלית אמריקאית)
5. ↑  The Washington Times , Charles Evens, ‘Revenge Porn’ hacker, handed 25-month prison sentence, The Washington Times (באנגלית אמריקאית)
6. ↑  "Revenge porn purveyor Hunter Moore is sentenced to prison". *Washington Post* (באנגלית אמריקאית). ISSN 0190-8286. נבדק ב-2022-07-30.
7. ↑  Gold, Danny. "The Man Who Makes Money Publishing Your Nude Pics". The Awe. נבדק ב-18 בדצמבר 2011. `{{cite web}}`:  (עזרה)
8. ↑  DANIEL KREP, ‘The Most Hated Man on the Internet’: See Trailer for Netflix Docuseries on Infamous Website, rollingstone.com